**Jegyzőkönyv**

**Nagykovácsi Nagyközség Önkormányzat**

**Ügyrendi, összeférhetetlenségi, jogi és külső kapcsolatok bizottság nyilvános üléséről**

**Az ülés helye: Vállalkozói Inkubátorház**

**Az ülés időpontja: 2016. március 29.** (kedd 16 óra 30 perc)

**Meghívottak:** Bánóczi Margit elnök, Tegzes Endre, Gerely Gábor, dr. Lovas András, dr Borók György, Kiszelné Mohos Katalin polgármester, Szemesy Barbara alpolgármester, dr. Fegyveres-Fiskál Gábor alpolgármester, Papp István jegyző,

**Megjelentek:** Bánóczi Margit elnök, Tegzes Endre, Gerely Gábor, dr. Borók György, Kiszelné Mohos Katalin polgármester, Papp István jegyző, dr. Németh Zsanett aljegyző, dr. Klein Katalin képviselő, Grégerné Papp Ildikó osztályvezető, Kissné Szalay Erzsébet jegyzőkönyvvezető.

**Bánóczi Margit elnök:** Köszöntöm a megjelenteket. Megállapítom, hogy az Ügyrendi, összeférhetetlenségi, jogi és külső kapcsolatok bizottsági ülésen a jelenlévő bizottsági tagok száma 4 fő, tehát a bizottság határozatképes. Van-e hozzászólás a napirendhez? Nincs. Akkor szavazásra teszem fel az ülés napirendjét a meghívóban kiküldöttek szerint. Aki elfogadja, igennel szavaz. Indítható a szavazás.

**Megállapítom, hogy Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága jelen lévő 4 tagja 4 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**ÜGYRENDI, ÖSSZEFÉRHETETLENSÉGI, JOGI ÉS KÜLSŐ KAPCSOLATOK**

**6/2016. (III. 29.) HATÁROZATA**

Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága 2016. március 29-i ülésén az alábbi napirendeket tárgyalja.

1. **Beszámoló a Polgármesteri Hivatal 2015. évi tevékenységéről**

**Határidő:** azonnal

**Felelős:** ÜB elnöke

**1. napirendi pont**

**Beszámoló a Polgármesteri Hivatal 2015. évi tevékenységéről**

**Bánóczi Margit elnök**: A napirendi pont előadója Papp István jegyző úr. Átadom a szót, hogy röviden ismertesse az előterjesztést.

**Papp István jegyző**: *Röviden ismertette az előterjesztést.*

**Bánóczi Margit elnök**: Köszönöm. Egyúttal képviselőtársaim nevében is szeretném megköszönni a hivatal minden dolgozójának a munkáját és segítőkészségét. Van-e hozzászólás, vélemény? Nincs. Akkor az előterjesztésben foglalt határozati javaslatról szavazzunk. Indítható a szavazás.

**Megállapítom, hogy Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága jelen lévő 4 tagja 4 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**ÜGYRENDI, ÖSSZEFÉRHETETLENSÉGI, JOGI ÉS KÜLSŐ KAPCSOLATOK BIZOTTSÁG**

**7/2016. (III. 29.) HATÁROZATA**

**Tárgy: Beszámoló a Polgármesteri Hivatal 2015. évi tevékenységéről**

Nagykovácsi Nagyközség Önkormányzatának Képviselő-testülete úgy dönt, hogy a Nagykovácsi Polgármesteri Hivatal 2015. évi tevékenységéről szóló beszámolót az előterjesztés szerinti tartalommal elfogadja.

**Határidő**: azonnal

**Felelős**: jegyző

**Bánóczi Margit elnök:** Van-e további kérdés, hozzászólás?

**dr. Borók György**: Két rövid témában, jelzésértékkel szeretnék hozzászólni. Az első, hogy az építésügyi törtvény módosulni fog heteken belül, ami azt jelenti, hogy az építéshatósági jogkörök változni fognak. Néhány kritériumot leszámítva, aminek eleget kell tenni a tervezőnek, illetve kivitelezőnek, szinte csak építésfelügyeleti jogkörök maradnak az önkormányzatnál. Erre majd készülni kell. A másik, hogy tájékoztattam a bizottság többi tagját, hogy néhány héttel ezelőtt egy megkereséssel éltem az önkormányzat felé, mely vonatkozott arra is, hogy néhány jogszabály módosítást fontosnak tartanék magánemberként. Az egyik a vendéglátó-ipari egységek nyitva tartására vonatkozó rendelet betarthatatlan és indokolatlan. A másik pedig a hétvégi kiskerti tevékenységre vonatkozó rendelet. Ezt is polgár-barátabbá lehetne tenni. Ehhez kapcsolódóan szeretnék egy konzultációt.

**Papp István jegyző**: Az első rendelet felülvizsgálatának szükségessége még eddig nem merült fel, de a másodikon már dolgozunk. Amennyiben kaphatunk segítséget ebben, azt köszönettel vesszük.

**Bánóczi Margit elnök**: Van-e további kérdés, hozzászólás? Nincs. Akkor köszönöm szépen a részvételt, a bizottság ülését 17 órakor bezárom.

K.m.f.

Bánóczi Margit Tegzes Endre

elnök tag